open-index/open-wikipedia-markdown huggingface dataset:
Υδραώτης

Ο **Υδραώτης** (σήμερα είναι γνωστός ως Ράβι, παντζάμπι: ਰਾਵੀ, , χίντι: रावी) είναι διασυνοριακός ποταμός που διασχίζει τη βορειοδυτική Ινδία και το ανατολικό Πακιστάν. Είναι ένας από τους έξι ποταμούς του συστήματος του Ινδού στην περιοχή του Παντζάμπ (Παντζάμπ = "πέντε ποτάμια"). Τα ύδατα του Υδραώτη κατανέμονται στην Ινδία σύμφωνα με τη συνθήκη για τα ύδατα του Ινδού.

Σύμφωνα με τη Συνθήκη για τα ύδατα του Ινδού του 1960, τα ύδατα του Υδραώτη και πέντε άλλων ποταμών κατανέμονται μεταξύ Ινδίας και Πακιστάν. Στη συνέχεια, αναπτύχθηκε στο Πακιστάν ένα σχέδιο για τη λεκάνη του Ινδού και στην Ινδία έχουν κατασκευαστεί πολλά έργα άρδευσης, υδροηλεκτρικής ενέργειας και έργα πολλαπλών χρήσεων.

## Ιστορία
Σύμφωνα με την αρχαία ιστορία που αναφέρουν οι Βέδες, ο Υδραώτης ήταν γνωστός ως Ιραβάτι (इरावती, परुष्णि) Ο Ράβι ονομαζόταν ως Παρουσάνι ή Ιαραβάτι στους Ινδούς της Βεδικής εποχές και ως Υδραώτης στους Αρχαίους Έλληνες.

Μέρος της μάχης των δέκα βασιλιάδων έγινε σε έναν ποταμό, ο οποίος σύμφωνα με το Γιάσκα (Νιρουκτά 9.26) αναφέρεται στον ποταμό Ιραβάτι (Υδραώτης) στο Πουντζάμπ.

## Γεωγραφία
Ο ποταμός Υδραώτης, διασυνοριακός ποταμός της Ινδίας και του Πακιστάν, αποτελεί αναπόσπαστο τμήμα της λεκάνης απορροής του Ινδού και αποτελεί το κύριο μέρος της λεκάνης του Ινδού. Τα ύδατα του ποταμού Υδραώτη καταλήγουν στην Αραβική Θάλασσα (Ινδικός Ωκεανός) μέσω του Ινδού στο Πακιστάν. Ο ποταμός πηγάζει στο Μπάρα Μπανγκάλ, στην επαρχία Κάνγκρα στο Χιμάτσαλ Πραντές της Ινδίας. Ο ποταμός απορροφά μια συνολική λεκάνη απορροής μήκους 14.442 τετραγωνικών χιλιομέτρων στην Ινδία μετά από ροή για 720 χιλιόμετρα. Κινούμενος προς τα δυτικά, περιβάλλεται από τις οροσειρές Πιρ Παντζάλ και Νταουλαντάρ, σχηματίζοντας μια τριγωνική ζώνη.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ινδίας
Κατηγορία:Ποταμοί του Πακιστάν
Απαγχομένη

Η λέξη **Απαγχομένη** ήταν μία αρχαία θρησκευτική επίκληση, και συγκεκριμένα ένα επίθετο της θεάς Αρτέμιδας που σημαίνει «η απαγχονισμένη» ή «αυτή που απαγχονίζει τον εαυτό της». Η προέλευση της επικλήσεως μνημονεύεται ως η παρακάτω παράδοση από τον Παυσανία: Κοντά στην κωμόπολη Καφυά (*Καφύαι*) της Αρκαδίας, σε μια τοποθεσία που ονομαζόταν Κονδυλέα, υπήρχε ένα ιερό άλσος της «Αρτέμιδος Κονδυλεάτιδος». Μια φορά που κάποια αγόρια έπαιζαν σε αυτό, πέρασαν έναν σπάγγο γύρω από τον λαιμό του αγάλματος της θεάς και είπαν αστειευόμενα ότι θα έπνιγαν την Αρτέμιδα. Αλλά κάποιοι περαστικοί από τις Καφύες που τα βρήκαν σε αυτή τη δραστηριότητα, τα λιθοβόλησαν μέχρι θανάτου.

Μετά από αυτό το συμβάν, όλες οι γυναίκες στην κωμόπολη που έμεναν έγκυες, είχαν πρόωρους τοκετούς-αποβολές και όλα τα παιδιά τους έρχονταν στον κόσμο νεκρά. Αυτό το φαινόμενο δεν έπαψε μέχρι που τα σώματα των αγοριών τάφηκαν όπως έπρεπε και καθιερώθηκε μια ετήσια θυσία προς τις χθόνιες θεότητες που εκπροσωπούσαν τις ψυχές τους, μετά από έναν χρησμό του Απόλλωνα. Το μέχρι τότε επίθετο-επίκληση «Κονδυλεάτις» για τη θεά άλλαξε τότε σε «Απαγχομένη».

Πολλοί σύγχρονοι μελετητές θεωρούν αυτή την παράδοξη επίκληση ως σχετιζόμενη με ελληνικές παραδόσεις κατά τις οποίες ομοιώματα μιας θεάς της βλάστησης κρεμιόνταν από ένα δέντρο (*«αιώρα»*). Η κλασσικίστρια Χέλεν Κινγκ ωστόσο συνδέει τον μύθο με δοξασίες σχετικές με τη γυναικεία αναπαραγωγική υγεία και τις ενδείξεις ότι η Άρτεμις ήταν μια θεά χωρίς φύλο.

## Παραπομπές


Απαγχομενη
Θεοδοσιάδης

Το ελληνικό επώνυμο **Θεοδοσιάδης**, που ετυμολογικά σημαίνει «γιος ή απόγονος του Θεοδοσίου», μπορεί να αναφέρεται σε κάποιο από τα εξής πρόσωπα:

* Αλέξανδρος Θεοδοσιάδης (1904-1977), βουλευτής και υπουργός
* Γιώργος Θεοδοσιάδης (1924-2006), σκηνοθέτης και δάσκαλος του θεάτρου
* Δημήτριος Θεοδοσιάδης (γενν. 1916), πολεμιστής στον Β΄ Παγκόσμιο Πόλεμο, αργότερα αντιπτέραρχος και αρχηγός ΓΕΑ
* Ζήσης Θεοδοσιάδης (1761-1849), λόγιος και εκπαιδευτικός

Κατηγορία:Ελληνικά επώνυμα
Κάρολος Ιωάννης του Λίχτενσταϊν

Ο **Κάρολος Ιωάννης** (γερμ. *Karl Johann*, 14 Ιουνίου 1803 - 12 Οκτωβρίου 1871) από τον Οίκο του Λίχτενσταϊν ήταν πρίγκιπας του Λίχτενσταϊν.

## Βιογραφία
Ο *Κάρολος Βορρομαίος Ιωάννης Νέπομουκ Αντώνιος* ήταν ο τρίτος γιος του Ιωάννη Α΄ Ιωσήφ του Λίχτενσταϊν και της Ιωσηφίνας, κόρης του Ιωακείμ Έγκον του Φύρστενμπεργκ-Βάιτρα. Ήταν νεότερος αδελφός του Αλοΰσιου Β΄ του Λίχτενσταϊν.

Γεννήθηκε στη Βιέννη και απεβίωσε στο Μπαντ Ισλ της Αυστρίας σε ηλικία 68 ετών.

## Οικογένεια
Νυμφεύτηκε το 1832 με τη χήρα Ροζαλί ντ' Εμρικούρ, Κόμισσα του Γκρύννε (1805 - 1841), και είχε τέκνα:
* Ρούντολφ (1833 - 1888). Νυμφεύτηκε πρώτα την κόμισσα Κλάρα Σέρμαγκε του Σομσεντβάρ και απέκτησαν ένα παιδί. Όταν διαζεύθηκαν, τη Μαρί Τερέζ *Χέντβιχ* Πέρτσελ.
* Φίλιπ Καρλ Αλεξάντερ (1837 - 1901). Νυμφεύτηκε πρώτα την κόμισσα Μαριάννα Μαρκολίνι-Φερρέττι, απέκτησαν δύο παιδιά, και μετά τη Φραντσίσκα Χαλουπάτσκυ.
* Αλμπερτίνε Γιοζέφα Αντόνια (1838 - 1844).

## Παραπομπές


## Πηγές
* Arnold, James R. *Marengo & Hohenlinden: Napoleon's Rise to Power*. Barnsley, South Yorkshire, UK: Pen & Sword, 2005. ISBN 1-84415-279-0

Κατηγορία:Οίκος του Λίχτενσταϊν
Άνω Θεοδωράκι Κιλκίς

Το **Άνω Θεοδωράκι** είναι ημιορεινό χωριό του Κιλκίς σε υψόμετρο 435 μέτρων.

## Γεωγραφικά - ιστορικά στοιχεία
Το Άνω Θεοδωράκι βρίσκεται στα όρια του νομού με το νομό Σερρών, νοτιοδυτικά της λίμνης Κερκίνης και στις νοτιοδυτικές πλαγιές του όρους Δύσωρον (μέρος των Κρουσσίων). Το χωριό απέχει 24,5 χλμ. ΒΑ. της πόλης του Κιλκίς και 76 χλμ. Β. της Θεσσαλονίκης. Ανατολικά του χωριού βρίσκονται οι πηγές του Γαλλικού ποταμού. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 35 οικογένειες προσφύγων από τον Πόντο. Ως οικισμός αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κάτω Θεοδωρακίου που ανήκε στο νομό Θεσσαλονίκης. Το 1934 αποσπάστηκε στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Κάτω Θεοδωράκι αποτελούν την τοπική κοινότητα Κάτω Θεοδωρακίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 53 μόνιμους κατοίκους.

Στο Άνω Θεοδωράκι λειτουργούσε Ελληνικό σχολείο ήδη από τη δεκαετία του 1840.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Άλοϋς του Λίχτενσταϊν (1846-1920)

Ο **Αλοΰσιος** (γερμ. *Aloys*(*ius*), 18 Νοεμβρίου 1846 - 25 Μαρτίου 1920) από τον Οίκο του Λίχτενσταϊν ήταν πρίγκιπας του Λίχτενσταϊν.

## Βιογραφία
Ο *Αλοΰσιος* (= *Λουδοβίκος*) *Φραγκίσκος ντε Πάουλα Μαρία* γεννήθηκε στην Πράγα και ήταν το τρίτο παιδί και ο δευτερότοκος γιος του Φραγκίσκου ντε Πάουλα και της Έβα Γιοζεφίνα Γιούλια Εβντόξια Ποτόκα, κόρης του Άλφρεντ Βόιτσεκ Ποτόκι, ευγενούς Πολωνού. Ήταν εξάδελφος των Ιωάννη Β΄ και Φραγκίσκου Α΄, πριγκίπων του Λίχτενσταϊν.

Όπως οι περισσότεροι του Οίκου του, παρακολούθησε το Σκωτικό Γυμνάσιο στη Βιέννη. Έγινε πολιτικός στην Αυστρία και κοινωνικός αναμορφωτής. Εναντιώθηκε στον λιμπεραλισμό και υπηρέτησε στο Αυτοκρατορικό Συμβούλιο της Αυστρίας (*Reichsrat*) το διάστημα 1878-1889 ως μέλος των Καθολικών-Συντηρητικών του κοινοβουλίου. Το 1881 έγινε μέλος, και το 1888-89 πρόεδρος, της συντηρητικής Λέσχης του Κέντρου. Το 1875 συνάντησε τον Καρλ φον Βόγκελσανγκ και το 1887 ήλθε σε επαφή με το δικηγόρο και πολιτικό Καρλ Λούεγκερ, όπου ακολούθησε τον τελευταίο στο Χριστιανο-Σοσιαλιστικό κόμμα, όταν αυτό ιδρύθηκε το 1891. Ο Αλοΰσιος, ο Βόγκελσανγκ, ο Λούεγκερ και ο Φραντς Μάρτιν Σίνντλερ συναντιόταν τακτικά στο ξενοδοχείο *Η Χρυσή Πάπια* στην 1η περιοχή της Βιέννης και αναφερόταν σε αυτές τις συναντήσεις ως *τα απογεύματα της Πάπιας*. Αυτή η ομάδα εργασίας έγινε η αιτία για κοινωνική αναμόρφωση και οργάνωσαν τη Δεύτερη Αυστριακή Καθολική Ημέρα το 1889. Από αυτό ο Σίνντλερ ανάπτυξε τη βάση για το νεοϊδρυθέν Χριστιανικό Κοινωνικό Κόμμα.

Αντιπροσώπευσε το κόμμα ως το 1911. Εργάστηκε για να φέρει τους Καθολικούς Συντηρητικούς και τους Χριστιανούς Σοσιαλιστές σε συνασπισμό το 1896-1907 και να κρατήσουν τους λιμπεραλιστές στην αντιπολίτευση. Όταν το 1910 ο Λούεγκερ απεβίωσε, ο Αλοΰσιος έγινε πρόεδρος του κόμματος.

Το 1906-18 ήταν στρατηγός της Κάτω Αυστρίας. Το 1911 διορίστηκε στην Άνω Βουλή (*Herrenhaus*), αλλά σταδιακά αποσυρόταν από τη δημόσια ζωή, λόγω της όχι καλής υγείας του. Το 1918 παραιτήθηκε από όλα τα αξιώματά του. Οι εκστρατείες του για κοινωνική αναμόρφωση, θρησκευτικά σχολεία (*confessionsschulen*) και θρησκευτικούς νόμους ήταν στο πνεύμα του Πάπα Λέοντα ΙΓ΄. Όπως ο Λόυεγκερ, εθεωρείτο αντισημίτης. 

Απεβίωσε στη Βιέννη σε ηλικία 74 ετών και τάφηκε στο Κεντρικό Κοιμητήριο (*Zentralfriedhof*) της Βιέννης.

## Οικογένεια
Νυμφεύτηκε το 1872 τη συγγραφέα *Μαρί* Ενριέτ Αντελαΐντ Φοξ, υιοθετημένη κόρη του Χένρυ Έντουαρντ Φοξ, 4ου Βαρόνου Χόλλαντ, και της λαίδης Μαίρυ Ωγκάστα Κόβεντρυ, και είχε τέκνα:
* Σοφί Μαρία Γιοζέφα (1873 - 1947), παντρεύτηκε τον Φραντς Υρμένυι ντ' Υρμένυ.
* Γιούλι Μαργκαρέτε Μαρία (1874 - 1950).
* Ενριέττε Μαρία Γιοζέφα (1875 - 1958), Βενεδικτίνη μοναχή με το όνομα *Αντελγκούντις*.
* Μαρί Γιοχάννα Φραντσίσκα Σοφί (1877 - 1939), παντρεύτηκε τον Φρανς Πέτερ Γιόχαν, Κόμη του Μεράν, Βαρόνο του Μπράνντχοφεν, γιο του Φραγκίσκου του Μεράν.
Η Μαρί πέθανε το 1878. Το 1890 παντρεύτηκε τη Γιοχάννα Ελίζαμπετ Μαρία φον Κλίνκος.

## Παραπομπές


## Πηγές
* M. Banauch, Prinz A. von und zu Liechtenstein. *Stationen im Leben eines ungewöhnlichen Politikers*, Diplomarbeit, Wien 1997

Κατηγορία:Οίκος του Λίχτενσταϊν
Ιωάννης του Λίχτενσταϊν

Ο **Ιωάννης**, γερμ. Johann (6 Ιανουαρίου 1873 - 3 Σεπτεμβρίου 1959) από τον Οίκο του Λίχτενσταϊν ήταν εξάδελφος του Άλοϋς διαδόχου στο πριγκιπάτο του Λίχτενσταϊν.

## Βιογραφία
Ο Ιωάννης-Φραγκίσκος-Αλφρέδος-Μαρία-Γασπάρ-Μελχιόρ-Βαλτάσαρ γεννήθηκε στη Βιέννη και ήταν ο τρίτος γιος του Αλφρέδου και της Ενριέττας, κόρης του Άλοϋς Β΄ πρίγκιπα του Λίχτενσταϊν.

Έκανε σταδιοδρομία στον Αυστρο-Ουγγρικό στρατό. Το 1912-15 ήταν Ναυτικός εκπρόσωπος στη Ρώμη, αλλά ανακαλέστηκε, όταν η Ιταλία εισήλθε στον Πόλεμο. Το 1917-18 έγινε πλοίαρχος φρεγάτας και διοίκησε τον Στόλο στον λιμένα του Κάτταρο (Κότορ Μαυροβουνίου). Κατά τις τελευταίες ημέρες του Α΄ Παγκοσμίου Πολέμου αντιπροσώπευσε το Αυστρο-Ουγγρικό Ναυτικό, υπογράφοντας την Ανακωχή της Βίλλας Τζούστι με τους Ιταλούς.

Έγινε ιππότης του Τάγματος του Χρυσόμαλλου Δέρατος το 1921. Έπειτα από τον πόλεμο, αποσύρθηκε από τη δημόσια ζωή. Απεβίωσε στο Χόλλενεγκ της Αυστρίας σε ηλικία 86 ετών.

## Οικογένεια
Νυμφεύτηκε το 1906 τη Μαρία-Γκαμπριέλλα Ανντράσυ ντε Κίκσεντκιράυ & Κράσναχόρκα (1881-1961) και είχε τέκνα:
* Αλφρέδος 1907-1991. Νυμφεύτηκε τη Ρολάν ντε Ρουά ντε Λεντινιάν Σαιν-Μισέλ.
* Εμμανουήλ 1908-1987, άγαμος.
* Ιωάννης 1910-1975. Νυμφεύτηκε την Καρολίνα κόμισσα του Λέντεμπουρ-Βίχελν.
* Κωνσταντίνος 1911-2001, παντρεύτηκε πρώτα τη Μαρία-Ελισάβετ φον Λόιτσενντορφ και έπειτα την Ελένη κόμισσα Εστερχάζυ φον Γκαλάντα.

## Παραπομπές


## Πηγές
* Theroff, Paul. "Princely House of Lobkowicz". www.angelfire.com/realm/gotha/ (Paul Theroff’s Royal Genealogy Site)

Κατηγορία:Οίκος του Λίχτενσταϊν
Κάρολος Αλφρέδος του Λίχτενσταϊν

Ο **Κάρολος Αλφρέδος** (γερμ. *Karl Alfred*, 16 Αυγούστου 1910 - 17 Νοεμβρίου 1985) του Οίκου του Λίχτενσταϊν ήταν πρίγκιπας του Λίχτενσταϊν.

## Βιογραφία
Ο *Κάρολος Αλφρέδος Μαρία Ιωάννης Βαπτιστής Ερρίκος Αλοΰσιος Γεώργιος Χάρτμανν Ιγνάτιος* γεννήθηκε στο Ντόιτσλαντσμπερκ της Αυστρίας και ήταν ο δευτερότοκος γιος του Αλοϋσίου, Διαδόχου του Λίχτενσταϊν, και της Ελισάβετ-Αμαλίας των Αψβούργων-Λωρραίνης, κόρης του Καρόλου Λουδοβίκου της Αυστρίας.

Απεβίωσε στο Μπρουκ επί του Λάιτα της Αυστρίας σε ηλικία 65 ετών.

## Οικογένεια
Νυμφεύτηκε το 1949 την Αγνή Χριστίνα των Αψβούργων-Λωρραίνης, κόρη του Ουμβέρτου-Σαλβάτορ της Αυστρίας-Τοσκάνης, και είχε τέκνα:
* Δομίνικος 1950-2009.
* Ανδρέας γενν. 1952.
* Γρηγόριος 1954.
* Αλεξάνδρα 1955-1993.
* Μαρία-Πία γενν. 1960, πρέσβυρα του Λίχτενσταϊν στην Αυστρία, στο Βέλγιο και την Ευρωπαϊκή Ένωση· αντιπρόσωπος του Λίχτενσταϊν στον Οργανισμό για την Ασφάλεια και Συνεργασία στην Ευρώπη και στον ΟΗΕ. Παντρεύτηκε τον Μαξ Κότμπαουερ, αντιπρόεδρο της Κρέντιτανσταλτ-Μπάνκφεραϊν.
* Αικατερίνη γενν. 1964.
* Μπριγκίττε γενν. 1967.

## Παραπομπές


## Πηγές
* Theroff, Paul. "Imperial House of Austria". www.angelfire.com/realm/gotha/ (Paul Theroff’s Royal Genealogy Site).

Κατηγορία:Οίκος του Λίχτενσταϊν
Κάτω Θεοδωράκι Κιλκίς

Το **Κάτω Θεοδωράκι** είναι ημιορεινό χωριό του Κιλκίς σε υψόμετρο 420 μέτρων.

## Γεωγραφικά - ιστορικά στοιχεία
Το Κάτω Θεοδωράκι βρίσκεται στα όρια του νομού με το νομό Σερρών, νοτιοδυτικά της λίμνης Κερκίνης και στις νοτιοδυτικές πλαγιές του όρους Δύσωρον (μέρος των Κρουσσίων Ορέων). Το χωριό απέχει 23,5 χλμ. ΒΑ. της πόλης του Κιλκίς και 74,5 χλμ. Β. της Θεσσαλονίκης και το διαρρέει ο Γαλλικός ποταμός. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 104 οικογένειες προσφύγων από τον Πόντο. Η εκκλησία της Αγίας Τριάδος έχει κηρυχθεί από το 1983 ως ιστορικό διατηρητέο μνημείο επειδή "*είναι από τις παλαιότερες τρίκλιτες [[Βασιλική (αρχιτεκτονική)|βασιλικές]] της όψιμης τουρκοκρατίας του Nομού Kιλκίς με ωραίο ξυλόγλυπτο [[τέμπλο]] και ενδιαφέρουσες εικόνες"*. Από το Κάτω Θεοδωράκι καταγόταν ο ζωγράφος και λογοτέχνης Κώστας Λαχάς (πραγματικό όνομα: Κώστας Λαχανίδης, Μάιος 1936 - 9 Δεκεμβρίου 2014) και ο επιχειρηματίας Βασίλης Χειμωνίδης (20 Δεκεμβρίου 1933 - 2008).

## Διοικητικά στοιχεία
Ως οικισμός αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας που τότε ανήκε στο νομό Θεσσαλονίκης. Το 1934 αποσπάστηκε στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Άνω Θεοδωράκι αποτελούν την τοπική κοινότητα Κάτω Θεοδωρακίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 150  κατοίκους, ενώ ως οικισμός 97.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Αλ Ουάχτ

Το **Αλ Ουάχτ** είναι χωριό στην Επαρχία της Μέκκας, στη δυτική Σαουδική Αραβία.

## Παραπομπές


Κατηγορία:Οικισμοί στην Επαρχία της Μέκκας
Πρόεδρος της Εθνοσυνέλευσης της Βενεζουέλας

Ο **Πρόεδρος της Εθνοσυνέλευσης** () είναι ο προεδρεύων της Εθνοσυνέλευσης, του μονού νομοθετικού σώματος της Βενεζουέλας. Η θητεία του προέδρου συμπίπτει με τη θητεία της συνέλευσης (πέντε χρόνια σύμφωνα με τη συνταγματική σύμβαση). Η θέση αυτή υπάρχει από την εκλογή της πρώτης Εθνοσυνέλευσης το 2000. Πριν από τη δημιουργία της Εθνοσυνέλευσης με την υιοθέτηση του συντάγματος του 1999, η Βενεζουέλα ακουλουθούσε το σύστημα των δύο νομοθετικών σωμάτων, το οποίο περιελάμβανε τη Γερουσία και τη Βουλή των Αντιπροσώπων. Ο τελευταίος πρόεδρος της Γερουσίας ήταν ο Λουίς Αλφόνσο Ντάβιλα και ο τελευταίος πρόεδρος της Βουλής των Αντιπροσώπων ήταν ο Ενρίκε Καπρίλες Ραντόνσκι.

## Συνταγματικός ρόλος
Οι αρμοδιότητες του προέδρου της Εθνοσυνέλευσης ορίζονται στο άρθρο 194 του Συντάγματος της Βενεζουέλας (τμήμα 2, κεφάλαιο 1, τίτλος 5: "Σχετικά με την οργάνωση της εθνικής δημόσιας αρχής", σύμφωνα με το οποίο οι αντιπρόσωποι εκλέγουν πρόεδρο και δύο αντιπροέδρους. Παράλληλα με τον Πρόεδρο και τους δύο Αντιπροέδρους, οι Αντιπρόσωποι εκλέγουν επίσης Γραμματέα και Βοηθό Γραμματέα. Ο Πρόεδρος της Εθνοσυνέλευσης είναι ο δεύτερος στη σειρά διαδοχής του Προέδρου της Βενεζουέλας μετά τον Αντιπρόεδρο, όπως αναφέρεται στο άρθρο 233 του Συντάγματος.

## Κατάλογος προέδρων της εθνοσυνέλευσης

## Δείτε επίσης
* Εθνοσυνέλευση (Βενεζουέλα)

## Παραπομπές

## Εξωτερικοί σύνδεσμοι
* Επίσημη ιστοσελίδα 

Κατηγορία:Πολιτική της Βενεζουέλας
Φίλιππος του Λίχτενσταϊν

O **Φίλιππος**, γερμ. Philipp (γενν. 19 Αυγούστου 1946) από τον Οίκο του Λίχτενσταϊν είναι νεότερος αδελφός του Ιωάννη-Αδάμ Β΄ πρίγκιπα του Λίχτενσταϊν.

## Βιογραφία
Ο Φίλιππος-Έρασμος είναι ο δευτερότοκος γιος του Φραγκίσκου-Ιωσήφ Β΄ πρίγκιπα του Λίχτενσταϊν και της Γεωργίνας, κόρης του Φερδινάνδου-Μαρία κόμη του Βίλτσεκ.

Σπούδασε ιστορία και κοινωνιολογία στο Πανεπιστήμιο της Βόννης και της Βασιλείας. Από το 1981 ήταν μέλος της διοίκησης της Liechtenstein Global Trust (LGT), της μεγαλύτερης οικογενειακής ιδιωτικής τράπεζας. Από το 2001 έγινε πρόεδρος του οργανισμού αυτού.

## Οικογένεια
Νυμφεύτηκε το 1971 την Ισαβέλλα ντε λ' Αρμπρ ντε Μαλανντέρ και έχει τέκνα:
* Αλέξανδρος-Γουλιέλμος-Ιωάννης-Αδάμ γενν. 1972. Νυμφεύτηκε την Άστριντ-Μπάρμπαρα Κολ (γενν. 1968), κόρη του Τέοντορ Κολ.
* Βεντσεσλάβος γενν. 1974.
* Ροδόλφος-Φερδινάνδος γενν. 1975. Νυμφεύτηκε την Τίλσιμ Τάνμπερκ.

## Παραπομπές


## Πηγές
*  "Biographies of the Princes and Princesses". www.fuerstenhaus.li

Κατηγορία:Οίκος του Λίχτενσταϊν
Ράτιγκεν

Το **Ράτιγκεν** () είναι Γερμανική πόλη στην Βόρεια Ρηνανία-Βεστφαλία, απέχοντας περίπου 12 χιλιόμετρα από το Ντίσελντορφ. Με απογραφή στα τέλη του 2016, το Ράτιγκεν είχε 87.158 κατοίκους.

## Ιστορία
Το Ράτιγκεν δημιουργήθηκε πριν από το 849. Από τον Μεσαίωνα, η περιοχή Ράτιγκεν ανήκε στο Δουκάτο του Μπεργκ. Στις 11 Δεκεμβρίου 1276 ο οικισμός έλαβε δικαιώματα πόλης. Το Ράτιγκεν ήταν ένας από τους τέσσερις τόπους του Berg που γνώρισε οικονομική άνθηση στο τέλος του Μεσαίωνα, αλλά επιβραδύνθηκε κατά τη διάρκεια του Τριακονταετή Πολέμου. Στην αρχή της βιομηχανικής εποχής, τα πρώτα εργοστάσια παραγωγής άνοιξαν το 1783. Κατά την εποχή του Ναπολέων Α΄, το 1815, έγινε μέρος του Βασιλείου της Πρωσίας.

Στην κοινοτική αναδιοργάνωση του 1929, το Ράτιγκεν διατήρησε την ανεξαρτησία του.

## Αδελφοποιήσεις
Αδελφοποιήσεις υπάρχουν μεταξύ του Ράτιγκεν με τις παρακάτω πόλεις:
*  Μωμπέζ, Γαλλία (Από το 1958)
*  Βρανδεμβούργο, Γερμανία (Από το 1990)
*  Τσιανγκσού, Κίνα (Από το 2007)

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Βόρειας Ρηνανίας-Βεστφαλίας
Έιλις Μακόλγκαν

Η **Έιλις Μακόλγκαν** (γενν. 25 Νοεμβρίου 1990) είναι Σκωτσέζα αθλήτρια του στίβου που εξειδικεύεται στα 1500 και 5000 μέτρα, καθώς και στα 3000 μέτρα στιπλ.

## Καριέρα
Είναι γεννημένη στο Νταντί της Σκωτίας, από τον Πίτερ Μακόλγκαν και τη Λιζ Μακόλγκαν. Μάλιστα, η μητέρα της, αργυρή Ολυμπιονίκης και παγκόσμια Πρωταθλήτρια Λιζ Μακόλγκαν είναι προπονήτρια της.

Συμμετείχε στους Ολυμπιακούς Αγώνες 2012 και 2016 με τη Μεγάλη Βρετανία.

Στο Ευρωπαϊκό Πρωτάθλημα Κλειστού Στίβου 2017 στο Βελιγράδι κατέκτησε το χάλκινο μετάλλιο στα 3000 μέτρα.

Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο στα 5000 μέτρα, πίσω από τη Σιφάν Χασάν.

## Μετάλλια

## Ατομικά ρεκόρ

* 1500 μ – 4:01.60 (2017)
* 3000 μ – 8:31.00 (2017)
* 3000 μΣ – 9:35.82 (2013)
* 5000 μ – 14:48.49 (2017)

## Παραπομπές

* 
* 

Κατηγορία:Βρετανίδες αθλήτριες του στίβου
Μακόλγκαν
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αντ Ντιρς

Το **Αλντρίς** είναι χωριό στην Επαρχία της Μέκκας, στη δυτική Σαουδική Αραβία.

## Παραπομπές


Κατηγορία:Οικισμοί στην Επαρχία της Μέκκας
Άλοϋς του Λίχτενσταϊν (γενν. 1968)

Ο **Άλοϋς (i.e. Λουδοβίκος)**, γερμ. Aloys(ius) (γενν. 11 Ιουνίου 1968) από τον Οίκο του Λίχτενσταϊν είναι ο διάδοχος του πριγκιπάτου του Λίχτενσταϊν.

## Βιογραφία
Είναι ο πρωτότοκος γιος του Ιωάννη-Αδάμ Β΄ πρίγκιπα του Λίχτενσταϊν και της Μαρίας-Αγλαΐας Κίνσκυ, κόρης τού Φερδινάνδου Κίνσκυ κόμη του Βίνιτς & Τέτταου.

Παρακολούθησε το Liechtenstein Grammar School στο Βάντουτς-Έμπενχολτς και τη Βασιλική Στρατιωτική Ακαδημία στο Σάνντχαρστ του Ηνωμένου Βασιλείου. Υπηρέτησε στη *Φρουρά Κόλντστρημ*, στο Χονγκ Κονγκ και το Λονδίνο για έξι μήνες. Έπειτα εισήλθε στο Πανεπιστήμιο του Ζάλτσμπουρκ, από το οποίο απέκτησε προδιδακτορικό τίτλο (master) στη Νομολογία το 1993.

Εργάστηκε σε εταιρεία ορκωτών λογιστών ως το 1996. Μετά επέστρεψε στο Βάντουτς και δραστηριοποιήθηκε στη διαχείριση των οικονομικών του πατέρα του. Ο Ιωάννης-Αδάμ Β΄ διατήρησε τις εκτεταμένες εξουσίες του, όπως το δικαίωμα αρνησικυρίας (veto) και την εκλογή δικαστών, κατά τη Συνταγματική αναθεώρηση του 2003. Την *Ημέρα τού Λίχτενσταϊν* το 2004 ο 60ετής πατέρας του παραχώρησε τη λήψη των καθημερινών διοικητικών αποφάσεων στον Άλοϋς, ως προετοιμασία της μετάβασης της εξουσίας στην επόμενη γενιά. Ο Ιωάννης-Αδάμ Β΄ παρέμεινε επικεφαλής του κράτους.

Το 2005 οι ψηφοφόροι του Λίχτενσταϊν απέρριψαν την πρόταση απαγόρευσης των αμβλώσεων και ελέγχου των γεννήσεων και υπερψηφίστηκε η αντίθετη άποψη, αυτή της κυβέρνησης. Την πρόταση απαγόρευσης είχε υποστηρίξει ο Ρωμαιοκαθολικός επίσκοπος Βόλφγκανκ Χάας και ο Άλοϋς. Έτσι το 2011 αποφασίστηκε δημοψήφισμα για τη νομιμοποίηση των αμβλώσεων· ο Άλοϋς δήλωσε ότι αν ψηφιστεί, θα ασκήσει βέτο. Το δημοψήφισμα πάντως απέρριψε τη νομιμοποίηση. Ωστόσο μία πρωτοβουλία ξεκίνησε με το όνομα *Η φωνή σου μετράει*, που ζητούσε να αλλάξει το Σύνταγμα για να μην μπορεί ο πρίγκιπας να ασκεί βέτο σε αποτέλεσμα δημοψηφίσματος. Τελικά το 2012 έγινε δημοψήφισμα γι' αυτό και το 76% των ψηφοφόρων υποστήριξαν το δικαίωμα βέτο του πρίγκιπα σε αποφάσεις δημοψηφίσματος.

## Οικογένεια
Νυμφεύτηκε το 1993 τη Σοφία των Βίττελσμπαχ, κόρη του Μαξ δούκα στη Βαυαρία και είχε τέκνα:
* Ιωσήφ-Βεντσέσλαος γενν. 1995.
* Μαρία-Καρολίνα γενν. 1996.
* Γεώργιος γενν. 1999.
* Νικόλαος γενν. 2000.

## Παραπομπές


## Πηγές
* Hereditary Prince Alois" [Fuerstenhaus.li]

Κατηγορία:Οίκος του Λίχτενσταϊν
Μοχαμάντ Γιακούμπ Χαν

Ο **Μοχαμάντ Γιακούμπ Χαν** (184915 Νοεμβρίου 1923) ήταν Εμίρης του Αφγανιστάν από τις 21 Φεβρουαρίου έως τις 12 Οκτωβρίου του 1879. Ήταν γιος του προηγούμενου κυβερνήτη, Σερ Αλί Χαν.

Ο Μοχαμάντ Γιακούμπ Χαν ήταν κυβερνήτης της επαρχίας Χεράτ στο Αφγανιστάν και αποφάσισε να εξεγερθεί εναντίον του πατέρα του το 1870, αλλά φυλακίστηκε το 1874.

Ο Β΄ Αγγλοαφγανικός Πόλεμος ξέσπασε το 1878, οδηγώντας τον Σερ Αλί Χαν να διαφύγει από την πρωτεύουσα του Αφγανιστάν και εν τέλει να πεθάνει τον Φεβρουάριο του 1879 στα βόρεια της χώρας. Ως διάδοχος του Σερ Αλί, ο Γιακούμπ υπέγραψε τη συνθήκη του Γκανταμάκ με τους Βρετανούς τον Μάιο του 1879, αφήνοντας τον έλεγχο της εξωτερικής πολιτικής του Αφγανιστάν στη Βρετανική Αυτοκρατορία. Εξέγερση κατά της συμφωνίας υπό τον Αγιούμπ Χαν τον Οκτώβριο του ιδίου έτους οδήγησε στην παραίτηση του Γιακούμπ Χαν. Τον Μοχαμάντ Γιακούμπ Χαν διαδέχθηκε ο νέος κυβερνήτης, Εμίρης Γιακούμπ Χαν.

## Συνθήκη του Γκανταμάκ
[thumb|300px|left|Στο [Γκανταμάκ του Αφγανιστάν τον Μάιο του 1879. Καθήμενοι από αριστερά προς τα δεξιά: οι Βρετανοί αξιωματούχοι κ. Τζένκυνς και Στρατηγός Καβανιάρι, Αμίρ Γιακούμπ Χαν (στο κέντρο), Στρατηγός Νταούντ Σαχ και Χαμπιμπουλάχ Μουσταφί.]]
Κατά τη διάρκεια του Β΄ Αγγλοαφγανικού Πολέμου, οι Βρετανοί επικράτησαν των δυνάμεων του Εμίρη Σερ Αλι που διαχείμαζαν στην Τζαλαλαμπάντ, περιμένοντας την αποδοχή των όρων και συνθηκών από τον νέο Εμίρη Γιακούμπ Χαν. Μία από τις σημαντικές προσωπικότητες των διαπραγματεύσεων ήταν ο Πιερ Λουί Ναπολέον Καβανιάρι, αριστοκράτης με καταγωγή από την Ιρλανδία και την Ιταλία ο οποίος είχε βρεθεί στην Αγγλία για τις σπουδές του. Υπηρέτησε στον Στρατό των Ανατολικών Ινδιών, αρχικά στο 1ο Σώμα Τυφεκιοφόρων της Βεγγάλης προτού γίνει αναπληρωτής επίτροπος της Πεσαβάρ και οριστεί ως πρέσβης στην Καμπούλ από τον Αντιβασιλέα Λόρδο Λύτον το 1878. Οι Αφγανοί αρνήθηκαν τη διπλωματική αποστολή αυτή. Η άρνηση αυτή οδήγησε στον Β΄ Αγγλοαφγανικό Πόλεμο.

Τον Μάιο του 1879, ο Γιακούμπ Χαν ταξίδεψε στο Γκανταμάκ, ένα χωριό πλησίον της Τζαλαλαμπάντ και εισήλθε σε διαπραγματεύσεις με τον Καβανιάρι με αποτέλεσμα τη Συνθήκη του Γκανταμάκ με τον Εμίρη να παραχωρεί εδάφη στους Βρετανούς, αποδεχόμενος τον Βρετανό πρέσβη στην Καμπούλ. Ο Καβανιάρι ανέλαβε τη θέση του πρέσβη στην Καμπούλ τον Ιούλιο του 1879. Ήταν γνωστός ως ριψοκίνδυνος και αλαζονικός παρά ως συνετός και ο ρόλος του ως κυβερνήτη θεωρούνταν ασύνετος από ορισμένους Βρετανούς. Η κατάσταση στην Καμπούλ ήταν εντεταμένη και εν τέλει μερίδα των Αφγανικών στρατευμάτων που ήταν απλήρωτα εξεγέρθηκαν και επιτέθηκαν στο Διοικητήριο σκοτώνοντας τον Καβανιάρι και την αποστολή του τον Σεπτέμβριο του 1879. Ο πόλεμος συνεχιζόταν παρά τη συνθήκη και τα βρετανικά στρατεύματα κλήθηκαν και πάλι για να καταλάβουν την Καμπούλ, να την διασφαλίσουν και εν τέλει να ενεργήσουν τιμωρητικές ενέργειες κατά των Αφγανών. Ο Γιακούμπ Χαν παραιτήθηκε, λαμβάνοντας άσυλο σε βρετανικό στρατόπεδο και τον Δεκέμβριο εστάλη στην Ινδία.

## Ρητά

## Δείτε επίσης
*Κατάλογος ηγετών του Αφγανιστάν

## Παραπομπές


## Εξωτερικοί σύνδεσμοι

Κατηγορία:Εμίρηδες του Αφγανιστάν
Μαξιμιλιανός του Λίχτενσταϊν (γενν. 1969)

Ο **Μαξιμιλιανός**, γερμ. Maximilian (γενν. 16 Μαΐου 1969) από τον Οίκο του Λίχτενσταϊν είναι νεότερος αδελφός του Άλοϋς διαδόχου του Λίχτενσταϊν.

## Βιογραφία
Είναι ο δευτερότοκος γιος του Ιωάννη-Αδάμ Β΄ πρίγκιπα του Λίχτενσταϊν και της Μαρίας Κίνσκυ, κόρης του Φερδινάνδου Κίνσκυ κόμη του Βίνιτς & Τέτταου.

Όταν αποφοίτησε από το Gymnasium Grammar School στο Βάντουτς, σπούδασε στην Ευρωπαϊκή Σχολή Επιχειρήσεων κοντά στη Φρανκφούρτη, από όπου αποφοίτησε το 1993. Το 1998 έλαβε τον τίτλο ΜΒΑ στη Σχολή Επιχειρήσεων του Χαρβαρτ, στη Βοστώνη των ΗΠΑ.

Εργάστηκε στη Chase Capital Partners, κλάδο ιδιωτικών μετοχικών κεφαλαίων της Chase Manhattan Corporation, στη Νέα Υόρκη. Έπειτα έλαβε τον ανώτερο τίτλο σπουδών στη Διοίκηση Επιχειρήσεων και νυμφεύτηκε. Μετά εργάστηκε για δύο έτη στην Industrie Kapital. Το 2003 ξεκίνησε τη διαχείρηση του Γερμανικού γραφείου της JPMorgan Partners.

Από το 2006 έγινε Διευθύνων Σύμβουλος της ομάδας Lichtenstein Global Trust (LGT), της μεγαλύτερης οικογενειακής, ιδιωτικής τράπεζας.

## Οικογένεια
Νυμφεύτηκε το 2000 την Άνγκελα-Γκίζελα Μπράουν και έχει τέκνο:
* Αλφόνσος-Κωνσταντίνος-Μαρία γενν. 2001.

## Παραπομπές


## Πηγές
* H.S.H. Prince Max von und zu Liechtenstein: Curriculum Vitae

Κατηγορία:Οίκος του Λίχτενσταϊν
Συμμετοχή της Σλοβακίας στο Ευρωπαϊκό Πρωτάθλημα Στίβου 2018

Η **[[Σλοβακία]]** συμμετείχε στο **[[Ευρωπαϊκό Πρωτάθλημα Στίβου 2018]]** με 19 αθλητές και αθλήτριες, από τις 6 μέχρι τις 12 Αυγούστου στο Ολυμπιακό Στάδιο Βερολίνου.

## Μετάλλια

## Παραπομπές


Σλοβακία
Νικόλαος του Λίχτενσταϊν

Ο **Νικόλαος**, γερμ. Nikolaus (γενν. 24 Οκτωβρίου 1947) από τον Οίκο του Λίχτενσταϊν είναι νεότερος αδελφός του Ιωάννη Αδάμ Β΄ πρίγκιπα του Λίχτενσταϊν. Έγινε πρέσβης του Λίχτενσταϊν στο Βατικανό, την Ελβετία και το Βέλγιο.

## Βιογραφία
Ο Νικόλαος-Φερδινάνδος-Μαρία-Ιωσήφ-Ραφαήλ γεννήθηκε στη Ζυρίχη και είναι ο τρίτος γιος του Φραγκίσκου-Ιωσήφ Β΄ πρίγκιπα του Λίχτενσταϊν και της Γεωργίνας-Νορμπέρτας, κόρης του Φερδινάνδου-Μαρία κόμη του Βίλτσεκ.

Το 1950 έγινε ιππότης της Δικαιοσύνης σε ανηλικιότητα, του Κυρίαρχου Τάγματος της Μάλτας. Το 1961 καταργήθηκε η τάξη των ιπποτών σε ανήλικους και ο Νικόλαος έλαβε τον βαθμό του ιππότη της Τιμής και Αφοσίωσης.

Ολοκλήρωσε την πρωτοβάθμια εκπαίδευσή του στο Βάντουτς και μετά παρακολούθησε το Σκωτικό Γυμνάσιο (Schottengymnasium) στη Βιέννη και το Ορεινό Λύκειο του Τσούοτς (Lyceum Alpinum Zuoz) στην Ελβετία. Το 1968-72 σπούδασε νομικά στο Πανεπιστήμιο της Βιέννης, από το οποίο αποφοίτησε με τον τίτλο του διδάκτορα στα Νομικά.

Το 1973-74 ήταν επιστημονικός βοηθός της Διεθνούς Επιτροπής του Ερυθρού Σταυρού στη Γενεύη. Το 1975-76 εργάστηκε για τα δικαστήρια στο Βαντουτς. Το 1977-78 έγινε σύμβουλος του Γραφείου Διεθνών Σχέσεων της κυβέρνησης του Λίχτενσταϊν. Το 1979-89 ήταν μόνιμος αντιπρόσωπος του Λίχτενσταϊν στο Συμβούλιο της Ευρώπης, στο Στρασβούργο. Το 1986-2017 ήταν πρέσβης του Λίχτενσταϊν στο Βατικανό, το 1989-96 στην Ελβετία και το 1996-2010 στο Βέλγιο.

## Οικογένεια
Νυμφεύθηκε το 1982 τη Μαργαρίτα των Βουρβόνων-Πάρμας, κόρη του Ιωάννη μεγάλου δούκα του Λουξεμβούργου και έχει τέκνα:
* Μαρία-Ανουνσιάτα γενν. 1985
* Μαρία-Άστριντ γενν. 1987.
* Ιωσήφ-Εμμανουήλ γενν. 1989.

## Παραπομπές


## Πηγές
* Liechtenstein State Directory Archived 8 June 2013 at the Wayback Machine. (in German)

Κατηγορία:Οίκος του Λίχτενσταϊν
Εδουάρδος Φραγκίσκος του Λίχτενσταϊν

Ο **Εδουάρδος-Φραγκίσκος**, γερμ. Eduard-Franz (22 Φεβρουαρίου 1809 - 27 Ιουνίου 1864) από τον Οίκο του Λίχτενσταϊν ήταν νεότερος αδελφός του Άλοϋς Β΄ πρίγκιπα του Λίχτενσταϊν.

## Βιογραφία
Ο Εδουάρδος-Φραγκίσκος-Λουδοβίκος γεννήθηκε στη Βιέννη και ήταν ο πέμπτος γιος του Ιωάννη Α΄ πρίγκιπα του Λίχτενσταϊν και της Ιωσηφίνας, κόρης του Ιωακείμ-Έγκον λαντγκράβου του Φύρστενμπερκ-Βάιτρα.

Γεννήθηκε στη Βιέννη και απεβίωσε στο Κάρλμπαντ (Κάρλοβυ Βάρυ της Ουγγαρίας) σε ηλικία 55 ετών.

## Οικογένεια
Νυμφεύτηκε το 1839 την Ονωρία Χραμπίνα Χολόνιοβνα-Χολονιέβσκα (1813-1869) και είχε τέκνα:
* Μαρία-Ιωάννης-Άλοϋς 1840-1885, νυμφεύτηκε την Άννα κόμισσα του Ντέγκενφελτ-Σόνμπουρκ. Είχε τέκνα:
** Φρειδερίκος-Άλοϋς-Ιωάννης-Μαρία 1871-1959. Γιος του ήταν ο:
*** Άλφρεντ-Ιωσήφ-Κάρολος-Μαρία 1900-1972. Γιος του ήταν ο:
**** Αλέξανδρος-Φρειδερίκος-Μάνφρεντ-Μαρία γενν. 1929-2012
** Εδουάρδος-Βίκτωρ-Μαρία 1872-1951.
* Μαρία-Ιωσηφίνα-Κελεστίνη-Μελανία-Σοφία 1844-1858, απεβ. 14 ετών.

## Παραπομπές


## Πηγές
* Theroff, Paul. "Grand-Ducal House of Tuscany". www.angelfire.com/realm/gotha/ (Paul Theroff’s Royal Genealogy Site

Κατηγορία:Οίκος του Λίχτενσταϊν
Αντέλ Μεσαάλ

Ο **Αντέλ Μεσαάλ** (γενν. 5 Δεκεμβρίου 1990) είναι γεννηθείς Μαροκινός αθλητής του στίβου που συμμετέχει διεθνώς με την Ισπανία.

Συμμετείχε στους Ολυμπιακούς Αγώνες 2016 στα 1500 και 5000 μέτρα ανδρών. Έχει κερδίσει μετάλλια στο Ευρωπαϊκό Πρωτάθλημα Στίβου και στο Ευρωπαϊκό Πρωτάθλημα Κλειστού Στίβου.

## Μετάλλια

## Παραπομπές

## Εξωτερικοί σύνδεσμοι

Κατηγορία:Ισπανοί αθλητές του στίβου
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Ισπανικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κάρολος Άλοϋς του Λίχτενσταϊν

Ο **Κάρολος-Άλοϋς**, γερμ. Karl Aloys(ius) (16 Σεπτεμβρίου 1878 - 20 Ιουνίου 1955) από τον Οίκο του Λίχτενσταϊν ήταν Κύριος του Ιππικού του Βασιλείου ως το τέλος της Αυστρο-Ουγγαρίας και προσωρινός πρωθυπουργός του Λίχτενσταϊν.

## Βιογραφία
Ήταν ο πέμπτος γιος του Αλφρέδου και της Ενριέττας, κόρης του Άλοϋς Β΄ πρίγκιπα του Λίχτενσταϊν.

Γεννήθηκε στο κάστρο Φράουενταλ. Ο μεγαλύτερος αδελφός του Άλοϋς ήταν διάδοχος στο πριγκιπάτο του Λίχτενσταϊν. Ο Κάρολος-Άλοϋς απεβίωσε στο κάστρο Φράουενταλ σε ηλικία 77 ετών και τάφηκε στην κρύπτη του καθεδρικού ναού του Βάντουτς.

## Οικογένεια
Νυμφεύτηκε το 1921 την Ελισάβετ του Οίκου της Βυρτεμβέργης, κόρη του Γουλιέλμου-Καρόλου δούκα του Ούραχ και είχε τέκνα:
* Γουλέλμος-Αλφρέδος-Ερρίκος-Κάρολος-Θεόδωρος-Όθων-Γκέρο-Μαρία-Ιωσήφ 1922-2006, νυμφεύτηκε την Έμμα φον Γκούτμαννσταλ-Μπενβενούτι (1926-1984).
* Μαρία-Ιωσηφίνα-Ενριέττα-Αμαλία-Φλορεστίνα-Τσίτα-Φραντσίσκα-Τερέζα-Καρόλα-Βαλερία-Ελισάβετ-Λουδοβίκη 1923-2005, άγαμη.
* Φραντσίσκα ντε Πάουλα-Ενριέττα-Μαρία-Αμαλία-Μεχτίλντις-Βενεδίκτη-Πέτρα ντε Αλκαντάρα 1930-2006, νυμφεύτηκε τον Ρόχους κόμη του Σπέε (1925-1981).
* Βόλφγκανκ-Ιωάννης Βαπτιστής-Ιωάννης Ευαγγελιστής-Ιλδεφόνσος-Φραγκίσκος ντε Πάουλα-Ιωσήφ-Μαρία γενν. 1934, νυμφεύτηκε τη Γκαμπριέλα κόμισσα Μπασσελέ ντε λα Ροζέ (γενν. 1949).

## Πηγές
* Rupert Quaderer: Liechtenstein und die Bodenreform in der Tschechoslowakei nach dem Ersten Weltkrieg. In: Aleš Skřivan Sr. und Arnold Suppan: Prague Papers on the History of International Relations. Page 281.

## Παραπομπές σε πηγές


Κατηγορία:Οίκος του Λίχτενσταϊν
Εμμανουήλ του Λίχτενσταϊν (1908-1987)

Ο **Εμμανουήλ**, γερμ. Emanuel (22 Οκτωβρίου 1908 - 18 Οκτωβρίου 1987) από τον Οίκο του Λίχτενσταϊν ήταν εξάδελφος του Φραγκίσκου-Ιωσήφ Β΄ πρίγκιπα του Λίχτενσταϊν. Έγινε γενικός διαχειριστής και πρόεδρος της διοίκησης της μετοχικής εταιρείας *Λόμα*.

## Βιογραφία
Ήταν ο δευτερότοκος γιος του Ιωάννη και της Γαβριέλλας Ανντράσυ, κόρη του Γκίζα Ανντράσυ κόμη του Κίκσεντ-Κιράλυ & Κράσναχόρκα.

Εισήλθε στην κίνηση των Προσκόπων το 1933 και συμμετείχε στο 4ο Παγκόσμιο Πανηγύρι Προσκόπων στο Γκέντελε της Ουγγαρίας. Υπηρέτησε ως Αρχιπρόσκοπος στο Σώμα Προσκόπων του πριγκιπάτου τού Λίχτενσταϊν *Αγ. Γεώργιος* το διάστημα 1935-71. Το 1971 έγινε επίτιμος Αρχιπρόσκοπος.

Κατά τον Β΄ Παγκόσμιο Πόλεμο κράτησε επαφή με τον *Δακτύλιο Μπάντενερ*, μία μυστική ομάδα Προσκόπων και Αρχηγών Προσκόπων από την Αυστρία και τις Κάτω Χώρες, που έδρευε στην Αυστρία. Η ομάδα είχε επαφές με Γάλλους Αιχμάλωτους του Πολέμου από τους Περιπλανώμενους Προσκόπους και αρχηγούς προσκόπων σε όλη την Αυστρία. Τους μοίραζε ξένα περιοδικά Προσκόπων. Επίσης πληροφόρησε τους Αυστριακούς Προσκόπους για την αποβίωση του Μπάντεν-Πόβελλ το 1941. Ο Εμμανουήλ ήταν υποψήφιος ηγέτης στο Λίχτενσταϊν για το 7ο Παγκόσμιο Πανηγύρι Προσκόπων στο Μπαντ Ισλ. Το 1959, μαζί με τους Αυστριακούς Περιπλανόμενους Μαθητές Πρόσκοπους από τη Βιέννη, βοήθησε πρόσφυγες έπειτα από την Ουγγρική Επανάσταση του 1956. Συνάντησε τον Φραντς Πόσπιζιλ, Αρχιπρόσκοπο της Αυστρίας αρκετές φορές. Το 1958 προσκάλεσε τις Βιενέζικες Προσκοπικές ομάδες 56 και 57 στο Λίχτενσταϊν· η πρώτη θερινή κατασκήνωσή τους σε ξένη χώρα έγινε στο Βάντουτς. Έλαβαν μέρος στην εορτή των γενεθλίων του. Το 1961 έδωσε άδεια στη Βιενέζικη Προσκοπική ομάδα 21 να φέρει το όνομα *Λίχτενσταϊν*. Βραβεύτηκε με μία από τις πιο υψηλές τιμές του Αυστριακού Προσκοπισμού, τον *Αργυρό Αιγόκερω*.

Το 1969 επανίδρυσε την ομάδα προσκόπων στο Μπάλτσερς, που είναι ενεργή ως σήμερα.

Έγινε Κύριος Προσκοπικής Ομάδας για την ομάδα του Τρήζεν το 1974-87. Υποστήριξε την προσκοπική αυτή ομάδα για πολλά έτη. Απεβίωσε το 1987 σε ηλικία 79 ετών. Οι πρόσκοποι από όλες τις Προσκοπικές ομάδες του Λίχτενσταϊν έλαβαν μέρος στην κηδεία. Τάφηκε στο κοιμητήριο του Γκάμπριν-Μπένντερν.

## Παραπομπές


## Πηγές
* "Karl Emanuel Johannes Gabriel Maria Josef, Prinz von und zu Liechtenstein" (in German). Retrieved 2008-01-30.

Κατηγορία:Οίκος του Λίχτενσταϊν
Άνταμ Νιέμιετς

Ο **Άνταμ Νιέμιετς** (, 8 Σεπτεμβρίου 1947 - ) είναι Πολωνός πρώην καλαθοσφαιριστής. Αγωνίστηκε στο τουρνουά ανδρών στους Ολυμπιακούς Αγώνες του 1968.

## Παραπομπές


## Εξωτερικοί σύνδεσμοι
* 

Κατηγορία:Πολωνοί καλαθοσφαιριστές
Κατηγορία:Καλαθοσφαιριστές Εθνικής Πολωνίας
Κατηγορία:Πολωνοί καλαθοσφαιριστές στους Θερινούς Ολυμπιακούς Αγώνες
Κατηγορία:Καλαθοσφαιριστές στους Θερινούς Ολυμπιακούς Αγώνες 1968
Κατηγορία:Καλαθοσφαιριστές Ευρωμπάσκετ 1969
Γιάννης Δρακόπουλος

Ο **Γιάννης Δρακόπουλος** (Αθήνα,  1972) είναι Έλληνας ηθοποιός του θεάτρου, της τηλεόρασης και του κινηματογράφου, περισσότερο γνωστός για τους κωμικούς ρόλους που έχει ερμηνεύσει. Είναι ιδιαίτερα γνωστός από την επιτυχημένη τηλεοπτική σειρά "*[[Το σόι σου]]*", καθώς και από τη σειρά "*Σκερτσάκια*" που το 2007 μετονομάστηκε σε "*Σφηνάκια*".

## Βιογραφία
Γεννήθηκε το 1972, στην Αθήνα. Σπούδασε πολιτικός μηχανικός στο Εθνικό Μετσόβειο Πολυτεχνείο. Όπως αναφέρει και ο ίδιος, κατάλαβε ότι θέλει να ασχοληθεί με το επάγγελμα του ηθοποιού στα χρόνια της φοιτητικής του ζωής, όπου και ήταν μέλος της θεατρικής ομάδας του πανεπιστημίου. Η πρώτη θεατρική παράσταση στην οποία έλαβε μέρος ήταν το "*Σακάκι που βελάζει*", του Στανισλάβ Στρατίεβ, το 1992. Παράλληλα, υπήρξε αριστούχος απόφοιτος της δραματικής σχολής "Νέο Ελληνικό Θέατρο Γιώργου Αρμένη" το 2002-2005.

Πλέον εργάζεται ως ηθοποιός, σκηνοθέτης συγγραφέας θεατρικών έργων τόσο στον κινηματογράφο, όσο και στην τηλεόραση. Οι περισσότεροι από τους ρόλους που έχει ερμηνεύσει είναι κωμικοί. Είναι ιδιαίτερα γνωστός από την επιτυχημένη τηλεοπτική σειρά "*Το Σόι Σου*", καθώς και από τη σειρά "*Σκερτσάκια*" που το 2007 μετονομάστηκε σε "*Σφηνάκια*", αν και το τηλεοπτικό του ντεμπούτο είχε γίνει λίγα χρόνια πριν, μέσω της σύντομης εμφάνισης στην τότε σειρά του, "*Έρωτας με επιδότηση Ο.Γ.Α*".

Πέρα από τους κωμικούς ρόλους, έχει πρωταγωνιστήσει στην κινηματογραφική ταινία *Οίκτος*.

Το 2022 πρωταγωνίστησε στη σειρά "*Ποιός Παπαδόπουλος;*" του ΑΝΤ1, υποδύοντας τον ρόλο του Γιάννη Παπαδόπουλου.

Το 2024 πρωταγωνίστησε στη σειρά "*Ο πρώτος από εμάς*" του ΑΝΤ1, υποδύοντας τον ρόλο του Κοσμά.

## Παραπομπές
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Σουρμπάς

Ο **Σουρμπάς** είναι βουνό της Αχαΐας με μέγιστο υψόμετρο 1.284 μέτρα και εκτείνεται στα βορειοδυτικό τμήμα της άλλοτε Επαρχίας Καλαβρύτων, στην περιφέρεια δηλ. του σημερινού Δήμου Καλαβρύτων, κοντά στα όρια με τον Δήμο Ερυμάνθου.

Αποτελεί μέρος ενός εκτενούς δεδαλώδους συμπλέγματος βουνών που υψώνονται περίπου στο κέντρο του νομού και τα οποία συνήθως περιγράφονται ως πρόβουνα του ορεινού όγκου του Παναχαϊκού ευρισκόμενα νότια από τον κύριο όγκο του, καθώς και βορείως (και εν μέρει εγγύτερα) του Ερυμάνθου. 

Στις πλαγιές του βουνού, περιμετρικά του κυρίως μέρους του και της υψηλότερης κορυφής του, βρίσκονται χτισμένα τα χωριά: Καρούσι στα βόρεια (Β), Μικρός Ποντιάς στα βορειοανατολικά (ΒΑ), Λομποκάς στα νοτιοανατολικά (ΝΑ) και Μουρίκι στα νότια (Ν), ενώ εγγύς του βουνού προς στα δυτικά-νοτιοδυτικά (ΔΝΔ) αυτού βρίσκεται το χωριό Προφήτης Ηλίας (Γκέρμπεσι).

Από το βουνό πηγάζει παραπόταμος του Πείρου και παραπόταμος του Σελινούντα, με τον πρώτο να ρέει νότια και τον δεύτερο βόρεια.

## Εξωτερικοί σύνδεσμοι
* TopGuide.gr: Χάρτες. Ανακτήθηκε: 12/01/2019.

Κατηγορία:Βουνά της Αχαΐας
Κατηγορία:Δήμος Καλαβρύτων
Τάσος Μάρκου

Ο **Τάσος Μάρκου** (1936-1974) ήταν Ελληνοκύπριος αγωνιστής της ΕΟΚΑ και αξιωματικός της Εθνικής Φρουράς. Τα ίχνη του χάθηκαν κατά την διάρκεια της τουρκικής εισβολής στην Κύπρο. Έλαβε επίσης μέρος στην άμυνα του προεδρικού κατά την διάρκεια του πραξικοπήματος. 

Το ποδοσφαιρικό στάδιο Παραλιμνίου ονομάστηκε «Στάδιο Τάσος Μάρκου» προς τιμήν του.

## Παραπομπές


## Εξωτερικοί σύνδεσμοι
*Τάσος Μάρκου - Ντοκιμαντέρ - PIK 1995 

Κατηγορία:Κύπριοι αγωνιστές του 1955-59
Κατηγορία:Κύπριοι στρατιωτικοί
Τζαγιαπούρα

Η **Τζαγιαπούρα** είναι παραθαλάσσια πόλη της Ινδονησίας, ευρισκόμενη στο νησί της Νέας Γουινέας. Το 2014 είχε 315.872 κατοίκους.

## Ετυμολογία
Η λέξη Τζαγιαπούρα προέρχεται από τις λέξεις "Τζάγια" που σημαίνει νίκη και "πούρα" που σημαίνει πόλη. Αυτό το όνομα δόθηκε από τον Σουχάρτο μετά την τελευταία νικηφόρα μάχη εναντίον των Ολλανδών το 1962, η οποία έγινε στην πόλη.

## Ιστορία
Πριν από την ενσωμάτωσή της στην αποικιακή κυβέρνηση των Ολλανδών, η θέση της σημερινής Τζαγιαπούρα ήταν γνωστή ως "Νουμπάι".

Στις 7 Μαρτίου 1910, σηκώθηκε η ολλανδική σημαία και ο οικισμός ονομάστηκε "Χολλάντια" (Hollandia). Στην άλλη πλευρά του κόλπου υπήρχε ήδη ένα γερμανικό στρατόπεδο, "Γκερμάνια-Χουκ", ολλανδ. Germania-Huk (γερμανική γωνιά), το οποίο είναι πλέον ακατοίκητο και μέρος της περιφέρειας της Ινδονησίας. Η Χολλάντια ήταν η πρωτεύουσα μιας περιοχής με το ίδιο όνομα στα βορειοανατολικά της Δυτικής Νέας Γουινέας. Το όνομα Χολλάντια χρησιμοποιήθηκε μέχρι το 1962.

Το βόρειο τμήμα της Ολλανδικής Νέας Γουινέας καταλήφθηκε από τις ιαπωνικές δυνάμεις το 1942. Οι συμμαχικές δυνάμεις έδιωξαν τους Ιάπωνες έπειτα από την απόβαση μετά τις 21 Απριλίου 1944. Η περιοχή χρησίμευσε ως έδρα του στρατηγού Ντάγκλας Μακάρθουρ μέχρι την κατάκτηση των Φιλιππίνων τον Μάρτιο του 1945. Πάνω από είκοσι βάσεις των ΗΠΑ ιδρύθηκαν και μισό εκατομμύριο αμερικανικοί στρατιωτικοί μετακινήθηκαν διαμέσου της περιοχής.

Η Τζαγιαπούρα χτυπήθηκε το 1998 από τσουνάμι 15 μέτρων μετά από σεισμό στα ανοιχτά της Παπούα Νέα Γουινέα και συμπεριλάμβανε πολλούς νεκρούς.

## Γεωγραφία
μικρογραφία|Φωτογραφία που κόβει την ανάσα από λόφο του δάσους της Τζαγιαπούρας|alt=|αριστερά
Η τοπογραφία της Τζαγιαπούρα ποικίλλει: έχει κοιλάδες και λόφους, οροπέδια και βουνά έως 700 μέτρα. Η έκταση της περιοχής είναι περίπου 230.000 στρέμματα και χωρίζεται σε πέντε συνοικίες. Περίπου το 30% της περιοχής είναι κατοικημένο, με το υπόλοιπο να αποτελείται από τραχύ έδαφος, βάλτους και ένα προστατευόμενο δάσος. Η μέση θερμοκρασία είναι 29-31,8 ° C.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδονησίας
Κωνσταντίνος του Λίχτενσταϊν

O **Κωνσταντίνος**, γερμ. Constantin (23 Δεκεμβρίου 1911 - 28 Μαρτίου 2001) από τον Οίκο του Λίχτενσταϊν ήταν εξάδελφος του Φραγκίσκου-Ιωσήφ Β΄ πρίγκιπα του Λίχτενσταϊν.

## Βιογραφία
Ήταν ο τέταρτος γιος του Ιωάννη και της Μαρίας-Γαβριέλλας Ανντράσυ, κόρης του Γκέζα Ανντράσυ κόμη του Κίκσεντ-Κιράλυ & Κράσνα-Χόρκα.

Γεννήθηκε στη Βιέννη. Έγινε ορεινός σκιέρ και συμμετείχε στη Χειμερινή Ολυμπιάδα του 1948, όπου ήρθε 99ος στο άθλημα της ορεινής κατάβασης με σκι. Απεβίωσε στο Γκραμπς της Ελβετίας σε ηλικία 90 ετών.

## Οικογένεια
Νυμφεύτηκε πρώτα το 1941 τη Μαρία-Ελισάβετ φον Λόιτσενντορφφ (1921-1944) και είχε τέκνο:
* Μόνικα-Μαρία-Τερέζα-Ελισάβετ γενν. 1942, παντρεύτηκε τον Ανντρέ-Φραντς Σπίτσμν Γιόρνταν (γενν. 1933), Εβραϊκής καταγωγής και έχει τέκνα:
** Γιλβέρτος-Φρειδερίκος-Ιορδάνης γενν. 1961.
** Κωνσταντίνος-Πέτρος-Ιορδάνης  γενν. 1964. 
## Παραπομπές


Κατηγορία:Οίκος του Λίχτενσταϊν
Στην υγειά μας ρε παιδιά

Το "**Στην υγεία μας ρε παιδιά**" είναι ο τίτλος μιας εβδομαδιαίας ψυχαγωγικής εκπομπής που προβαλλόταν από τον τηλεοπτικό σταθμό ΣΚΑΪ από το 2017 έως το 2021, ενώ πριν προβαλλόταν από τον τηλεοπτικό σταθμό Alpha TV και, παλιότερα, από το 2004 έως το 2013, από τον τηλεοπτικό σταθμό ΝΕΤ. Παρουσιαστής είναι  ο Σπύρος Παπαδόπουλος, τη μουσική τίτλων έχει αναλάβει ο Περικλής Κανάρης και τη σκηνοθεσία η Δήμητρα Ρεκλείτου.  

## Ιστορία
Η πρώτη εκπομπή προβλήθηκε στις 23 Οκτωβρίου 2004, στην NET και ήταν αφιερωμένη στον Μάνο Ελευθερίου και η δεύτερη στις 30 Οκτωβρίου 2004 αλλά αυτήν τη φορά ήταν αφιερωμένη στο λαϊκό τραγούδι. Στις 8 Ιουνίου 2013, τρείς μέρες πρίν το αιφνίδιο κλείσιμο της ΕΡΤ, προβλήθηκε η τελευταία εκπομπή στην τότε ΝΕΤ. Στις 12 Οκτωβρίου 2013 η εκπομπή έκανε πρεμιέρα από την συχνότητα του ALPHA με αφιέρωμα στον Μίκη Θεοδωράκη, ενώ στο όνομα προστέθηκε το "ρε παιδιά". Η τελευταία εκπομπή προβλήθηκε στις 17 Ιουνίου 2017. Στις 17 Σεπτεμβρίου η εκπομπή μετακόμισε στην συχνότητα της τηλεόρασης του ΣΚΑΪ όπου προβαλλόταν ανελλιπώς κάθε Σάββατο. Στις 6 Μαΐου 2021 ο Σπύρος Παπαδόπουλος με ανάρτηση στο Facebook ανακοίνωσε το τέλος της εκπομπής.  

## Θεματολογία
Η θεματολογία κάθε εκπομπής επικεντρώνεται σε ένα τιμώμενο πρόσωπο που η εκπομπή έχει αφιερωθεί σε αυτό, αν είναι εν ζωή παρευρίσκεται, και η ορχήστρα της εκπομπής εκτελεί τις επιτυχίες αλλά και άλλα πιο άγνωστα προς τον κόσμο κομμάτια του. Η εκπομπή ενδέχεται να μην είναι αφιερωμένη σε πρόσωπο αλλά σε μουσικές επιτυχίες διάφορων περιόδων ή να είναι εορταστική (Χριστούγεννα-Πρωτοχρονιά, Πάσχα, Καλοκαίρι).

## Κύκλοι, Σεζόν & Κανάλι

## Παραπομπές


Κατηγορία:Ελληνικές ψυχαγωγικές τηλεοπτικές εκπομπές
Κατηγορία:Εκπομπές ΕΡΤ
Τσιπότλε

μικρογραφία| Chipotle
[μικρογραφία|''Chipotle'' μαριναρισμένο σε [αδόμπο *(adobo)*.]]
μικρογραφία|Σάλτσα ''Tabasco Chipotle'' (δεύτερη από αριστερά).
Το **τσιπότλε** (ισπανικά: *chipotle*, καπνιστό τσίλι) είναι μεξικάνικο καρύκευμα, το οποίο είναι καπνιστό κόκκινο πιπέρι χαλαπένιο. Χρησιμοποιείται κυρίως στη μεξικάνικη κουζίνα. 

## Βιομηχανία
Για την παρασκευή του τσιπότλε, οι κόκκινες πιπεριές χαλαπένιο ωριμάζουν με φυσικό τρόπο. Καπνίζονται σε καπνό ξύλου για αρκετές ημέρες, με αποτέλεσμα, κατά κανόνα, να χάσουν το 9/10 της μάζας τους και να στεγνώσουν σε κατάσταση αποξηραμένου φρούτου. 

## Χρήση
Το τσιπότλε συνδυάζει τη φυσική αίσθηση καψίματος του χαλαπένιο με καπνιστή γεύση και είναι συχνά βασικό συστατικό στη μεξικάνικη κουζίνα. Προστίθεται σε διάφορες σάλτσες, όπως η μόλε και η σάλσα. Προστίθεται επίσης στις σούπες που χρησιμοποιούνται για το κρέας και τα λαχανικά.  

Με βάση το *chipotle* παράγουν έναν από τους τύπους σάλτσας *[[Σάλτσα Tabasco|Tabasco]]*. 

## Σημειώσεις



;Παραπομπές σημειώσεων




## Παραπομπές


Κατηγορία:Μεξικάνικη κουζίνα
Εντουάρ Μπαρατιέ

Ο **Εντουάρ Μπαρατιέ** (γαλλικά: *Édouard Baratier*), γεννημένος στις 19 Αυγούστου 1923 στη Μασσαλία και αποβιώσας στις 1 Ιουλίου 1972 στην ίδια πόλη, είναι Γάλλος ιστορικός και αρχειοθέτης, ειδικός επί της Μασσαλίας και της Προβηγκίας.

## Βιογραφία
Φοιτητής της Εθνικής Σχολής Αρχειονομίας (1941–1945), κάτοχος διπλώματος *ès lettres* (1945), ξεκίνησε την επαγγελματική σταδιοδρομία του εργαζόμενος στα αρχεία της Σαβοΐας, ενώ, το 1947, ορίστηκε ως βοηθός αρχειοθέτης στα νομαρχιακά αρχεία των Μπους-ντυ-Ρον, των οποίων κατέστη υπεύθυνος συντηρητής. Αφιέρωσε στη Μασσαλία και την Προβηγκία το σύνολο των εργασιών του. Διετέλεσε, μεταξύ άλλων, γραμματέας της μασσαλιώτικης επιστημονική εταιρεία, της Εταιρείας στατιστικής, ιστορίας και αρχαιολογίας της Μασσαλίας, καθώς και της ομοσπονδίας ιστορίας της Προβηγκίας, η οποία κυκλοφορεί το περιοδικό *Provence historique*.

Μετά το 1959, διετέλεσε καθηγητής μεσαιωνικής ιστορίας στο Πανεπιστήμιο της Αιξ, όπου έλαβε τον τίτλο του διδάκτορα ιστορίας (1965), τίτλο τον οποίο, επίσης, έλαβε από την Σορβόνη το 1970. Το συγκεκριμένο έτος, διετέλεσε, επίσης, καθηγητής στο Πανεπιστήμιο του Σάο Πάολο.

Έλαβε αριθμό διακρίσεως: σταυρό του Λεγεώνας της Τιμής, ροζέτα των Τεχνών και Γραμμάτων. Εξελέγη μέλος της Ακαδημίας της Μασσαλίας το 1969, λαμβάνοντας την 17η έδρα, την οποία, προηγουμένως, κατείχε ο Μπουγιαλά ντ'Αρνώ.

## Κυριότερες δημοσιεύσεις

* 1951: Συμμετοχή στο *Histoire du commerce de Marseille*, Τόμος 2, από 1291 έως 1480, Παρίσι, εκδ. Plon, 1951. 
* 1961: *La démographie provençale du XIII<sup>er</sup> au XVI<sup>er</sup> siècle, avec chiffres de comparaison pour le XVIII<sup>er</sup> siècle*, École pratique des hautes études, S.E.P.V.N., 1961. 
* 1965: Διπλωματική εργασία 3ου κύκλου με θέμα *Les droits et revenus de Charles I<sup>er</sup> d’Anjou*
* 1969: *Domaine comtal en Provence au XIII<sup>er</sup> siècle* – δημοσίευση της διπλωματικής εργασίας του στην Εθνική Σχολή Αρχειονομίας
* 1969: *Atlas historique de la Provence* σε συνεργασία με τους Ζωρζ Ντυμπί και Ερνέστ Ιλντεσαϊμέρ, Παρίσι, εκδ. Armand Colin, 1969.
* 1969: *Histoire de la Provence* (εκδοτική επιμέλεια), Τουλούζ, εκδ. Privat, συλλ. "Univers de la France", 1969, .
* 1970: *Documents sur l’histoire de la Provence*, Τουλούζ, εκδ. Privat, συλλ. "Univers de la France", 1971.
* 1973: *Histoire de Marseille*, Τουλούζ, εκδ. Privat, συλλ. "Univers de la France", 1973, (επανεκδ. 1990) . *Μεταθανάτιο*

## Πηγές
*  Académie de Marseille, *Dictionnaire des Marseillais*, Edisud, Μασσαλία, 2001 
*  Félix Reynaud, Madeleine Villard, André Villard, Nécrologie : Édouard Baratier (1927-1972), *Bibliothèque de l'école des Chartes*, 1972, τόμος 130, σ. 659-666

## Παραπομπές


Κατηγορία:Γάλλοι αρχειονόμοι
Κατηγορία:Γάλλοι μεσαιωνολόγοι
Κατηγορία:Γάλλοι ιστορικοί του 20ού αιώνα
Κατηγορία:Ακαδημία της Μασσαλίας
Κατηγορία:Ιστορικοί της Προβηγκίας
Κατηγορία:Καθηγητές του Πανεπιστημίου του Σάο Πάολο
Κατηγορία:Καθηγητές του Πανεπιστημίου της Αιξ-Μασσαλίας
Κατηγορία:Παλαιογράφοι αρχειονόμοι
Αθανασία Πουρίδου

Η **Αθανασία Πουρίδου** (γενν. στις 22 Ιανουαρίου 1975) είναι Ελληνίδα παλαίμαχος ποδοσφαιρίστρια, η οποία αγωνιζόταν ως αμυντικός. 

Ήταν μέλος της Εθνική Ελλάδας ποδοσφαίρου που πήρε μέρος στους θερινούς Ολυμπιακούς Αγώνες του 2004. 

## Σταδιοδρομία
Σε συλλογικό επίπεδο αγωνίστηκε στην ομάδα Α.Ο. Καβάλα 86.

## Προσωπική ζωή
Η Πουρίδου έχει δηλώσει πως το επάγγελμα της είναι γεωργός.

## Δείτε επίσης

* Ελλάδα στους θερινούς Ολυμπιακούς του 2004 

## Παραπομπές


## Εξωτερικοί σύνδεσμοι

* Έβανς, Χίλαρι; Γκιέρντε, Άριλντ; Χέιμανς, Γερόεν. Μάλι, Μπιλ. «Αθανασία Πουρίδου» . Ολυμπιακοί Αγώνες στο Sports-Reference.com. Sports Reference LLC 
* https://www.worldfootball.net/player_summary/athanasia-pouridou/ 
* https://www.fifa.com/fifa-tournaments/players-coaches/people=215467/index.html  
* http://www.sport.de/fussball/pe316457/athanasia-pouridou/ 

Κατηγορία:Ελληνίδες αθλήτριες
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Ποδοσφαιρίστριες Εθνικής Ελλάδας